Vanishing Point
Vanishing Point () je američki akcijski film snimljen 1971. godine u režiji Richarda C. Sarafiana koji se smatra jednim od klasičnih ostvarenja žanra. Protagonist, koga tumači Barry Newman, je profesionalni vozač, bivši policajac i vijetnamski veteran, koji radi kao dostavljač automobila te se prilikom jednog takvog posla okladi da će dostaviti Dodge Challenger iz Colorada u San Francisco za manje od 15 sati. Njegovo nastojanje da stigne što prije ga dovede u sukob sa prometnim policajcima te izazove spektakularnu automobilsku potjeru širom američkog Jugozapada.

Film je nastao po scenariju kubanskog književnika Guillerma Cabrere Infantea (koji je pisao pod pseudonimom "G. Cain"), inspiriranog istinitim događajima vezanim uz "pomaknute" prometne policajce, odnosno mladića koji je smrtno stradao u policijskoj potjeri. Projekt je zainteresirao kako Sarafiana, tako i Richarda D. Zanucka, jednog od direktora studija 20th Century Fox, koji je u njemu vidio priliku da se promovira kontrakultura, odnosno iskoristi antiestablišmentsko raspoloženje mlade publike, koje je nekoliko godina ranije od sličnog filma Goli u sedlu načinilo veliki hit. Iako su financijski problemi studija ograničili budžet, Sarafian se tome prilagodio tokom snimanja, te angažirao tada najbolje kaskadere i stvorio niz impresivnih scena automobilskih potjera.

Iako prilikom američke premijere nije imao uspjeha, postao je veliki hit u Evropi, a što je Fox natjeralo da ga prikazuje u dvostrukoj predstavi sa Francuskom vezom; nakon toga je stekao posebnu popularnost među publikom drive in kina. Iako ga ni kritičari ispočetka nisu previše hvalili, sa vremenom je i među njima stekao ugled kao uzor za brojne kasnije akcijske filmove.

Uloge

 Barry Newman ... Kowalski
 Cleavon Little ... Super Soul
 Dean Jagger ... Prospector (lovac na pustinjske zmije)
 Victoria Medlin ... Vera Thornton
 Karl Swenson ... Sandy McKees (službenik u Argo's Car Delivery Service)
 Lee Weaver ... Jake (diler u Denveru)
 John Amos ... Super Soulov inženjer
 Tom Reese ... Šerif
 Paul Koslo ... Charlie (mladi policajac u Nevadi)
 Robert Donner ... Collins (stariji policajac u Nevadi)
 Owen Bush ... Vezist
 Bill Drake ... KLZ-FM reporter

 Severn Darden ... Vlč. J. 'Jessie' Hovah
 Delaney Bramlett ... J. Hovahov pjevač
 Bonnie Bramlett ... J. Hovahiv pjevač
 Bekka Bramlett ... J. Hovahova beba
 Rita Coolidge ... J. Hovahova pjevačica
 Patrice Holloway ... J. Hovahova pjevačica
 David Gates ... J. Hovahov pijanist
 Anthony James ... Muški autostoper #1 (prednje sjedalo)
 Arthur Malet ... Muški autostiper #2 (stražnje sjedalo)
 Timothy Scott ... Angel
 Gilda Texter ... Gola motociklistica
 Charlotte Rampling ... Ženska autostoperica

Izvori

Vanjske veze
 
 
 
 "How He Found America" – Analysis of Vanishing Point by cinematographer Janusz Kamiński in The New York Times
 Interview with director Richard C. Sarafian
 Essay by Geoff Ward Existential Criticism and the movie Vanishing Point
 

Američki filmovi
Akcije (filmovi)
Trileri
Filmovi potjere
Filmovi ceste